open-index/open-wikipedia-markdown huggingface dataset:
Dol Amroth

**Dol Amroth** on Gondorin alaisuuteen kuuluva suuriruhtinaskunta J. R. R. Tolkienin kehittämässä Keski-Maan fantasiamaailmassa. *[[Taru sormusten herrasta|Tarussa sormusten herrasta]]* esiintyy Dol Amrothin kahdeskymmenestoinen suuriruhtinas, Imrahil, joka on yksi Gondorin armeijan päälliköistä.

Dol Amrothin satamakaupunki sijaitsee Belfalasin niemimaan länsirannikolla Suuren Meren rannalla. Suuriruhtinaiden hallitsemaa aluetta Ringló- ja Sernijokien välillä kutsutaan myös **Dor-en-Erniliksi**, "Ruhtinaan maaksi". Jossakin Dol Amrothin lähistöllä Morthondin suiston tuntumassa on Lórienin haltioiden muinainen satama Edhellond, joka hylättiin Kolmannen ajan toisen vuosituhannen lopulla, kun Lórienin viimeinen kuningas Amroth hukkui Belfalasin lahteen. Dol Amroth on nimetty Amrothin mukaan.

Tolkien luonnosteli Dol Amrothin ja sen suuriruhtinaiden alkuperästä kaksi toisistaan olennaisesti eroavaa versiota. Toisen mukaan suuriruhtinaat polveutuvat Belfalasissa asuneesta korkea-arvoisesta suvusta, joka oli saapunut Númenorista jo ennen sen häviötä. Kuningas Elendil, jolle he olivat sukua, antoi heille suuriruhtinaan arvonimen jo Toisen ajan lopulla ennen Viimeisen liiton sotaa. Toinen, yksityiskohtaisempi versio ajoittaa suuriruhtinaskunnan perustamisen vasta Kolmannen ajan 2000-luvun alkuun. Tällöin syntyi Belfalasissa asuneen Imrazôr Númenorilaisen ja salohaltia Mithrellasin liitosta poika Galador, josta tuli Dol Amrothin ensimmäinen suuriruhtinas ja josta kaikki myöhemmät suuriruhtinaat polveutuivat suoraan alenevassa polvessa.

Jälkimmäiseen tarinaan liittyy luettelo Dol Amrothin suuriruhtinaista, joskin toisesta kahdeksanteentoista heidät tunnetaan vain elinvuosiltaan. Vuosiluvut viittaavat Kolmanteen aikaan lukuun ottamatta kolmen viimeisenä luetellun suuriruhtinaan kuolinvuosia Neljännellä ajalla.

# **Galador** (2004–2129)
# (2060–2206)
# (2120–2254)
# (2172–2299)
# (2225–2348)
# (2274–2400)
# (2324–2458)
# (2373–2498)
# (2418–2540)
# (2463–2582)
# (2505–2623)
# (2546–2660)
# (2588–2701)
# (2627–2733)
# (2671–2746; Umbarin merirosvot surmasivat hänet)
# (2709–2799; kuoli taistelussa)
# (2746–2859)
# (2785–2899)
# **Aglahad** (2827–2932)
# **Angelimir** (2866–2977)
# **Adrahil** (2917–3010)
# **[[Imrahil]]** (2955–34 NA)
# **Elphir** (2987–67 NA)
# **Alphros** (3017–95 NA)

## Lähteet
Järvamaa

**Järvamaa** eli **Järva** on maakunta Viron keskiosassa. Pinta-ala on 2&nbsp;474 km² ja asukkaita runsaat 30&nbsp;000. Maakunnan pääkaupunki on Paide.

## Maantiede
Järvamaa rajoittuu idässä Länsi-Virumaahan ja Jõgevamaahan, etelässä Viljandimaahan, lännessä Pärnumaahan ja Raplamaahan sekä pohjoisessa Harjumaahan.

Järvamaa on etupäässä tasanko- ja kumparemaata ja pohjoisosastaan melko soista. Keski- ja itäosistaan Järvamaa on laajasti viljeltyä.

## Kaupungit ja kunnat
Vuoden 2017 kuntauudistuksessa Järvamaan 11 kunnasta ja yhdestä kaupungista sekä yhdestä Raplamaan kunnasta (Käru) muodostettiin kaksi kuntaa ja yksi kaupunki. Järvamaan kunnat ovat:

## Väestö
Vuoden 2011 väestönlaskennan mukaan silloisella Järvamaalla oli 30 537 asukasta, joista 28 926 (94,7 %) oli virolaisia, 828 (2,7 %) venäläisiä ja 753 (2,5 %) muita kansallisuuksia.

## Talous
Maakunnan teollisuudenaloja ovat elintarvike- ja metsäteollisuus.


Seidla mõisa tuuleveski1.jpg|Seidlan kartanon tuulimylly
Albu mõisa sild 2012.jpg|Albun kartanon silta
Ervita mõisa peahoone.jpg|Ervitan kartano
Järva-Peetri kirik2.jpg|Järva-Peetrin kirkko
Laupa mõisa peahoone 2012.jpg|Laupan kartano


## Lähteet

## Aiheesta muualla
Läänemaa

**Läänemaa** (, , ) on maakunta Viron länsirannikolla. Maakunnan keskuspaikka on Haapsalu. Maakunnassa on 21&nbsp;174 asukasta (1.1.2018). Sen pinta-ala on 1&nbsp;816 neliökilometriä.

## Maantiede
Läänemaa on alavaa tasankoa tai loivasti kumpuilevaa lakeutta, jonka pääosa on viljelys- tai laidunmaata. Suurin joki on Kasari, joka laskee Matsalunlahteen Pohjois-Euroopan suurimmalla luhtasuolla. Maakuntaan kuuluvat myös saaret Vormsi ja Osmussaari.

## Kaupungit ja kunnat

Vuoden 2017 hallintouudistuksen jälkeen maakunnassa on yksi kaupunki (Haapsalun kaupunki) ja kaksi kuntaa: Lääne-Nigula ja Vormsi. Uudistuksessa Ridalan kunta ja vanha Haapsalu yhdistyivät uudeksi Haapsaluksi. Lääne-Nigulan kunta muodostettiin vanhasta Lääne-Nigulasta, neljästä muusta kunnasta (Noarootsi, Nõva, Martna ja Kullamaa) sekä Nissin kunnan Rehemäen kylästä. Läänemaan eteläosan kaksi kuntaa (Hanila, Lihula) siirtyivät uudistuksessa osaksi Pärnumaalle muodostettua Läänerannan kuntaa.

## Väestö
Vuonna 2011 Läänemaalla oli 24 140 asukasta, joista 21 499 (89,1 %) oli virolaisia, 1 965 (8,1 %) venäläisiä ja 659 (2,7 %) muita kansallisuuksia.

## Talous
Maakunnan teollisuudenaloja ovat elintarvike- ja metsäteollisuus. Lisäksi maakunnassa työllistää virkistys- ja terveydenhoitoala.

## Hallinto ja politiikka
Hiidenmaan, Läänemaan ja Saarenmaan maakunnat muodostavat Viron riigikogun vaalien vaalipiirin numero 5 (Valimisringkond Nr 5 Hiiu-, Lääne- ja Saaremaa), josta valitaan yhteensä kuusi kansanedustajaa Viron 101-jäseniseen parlamenttiin.

## Kuvia

Haapsalu raudteejaama ooteplatvorm.jpg| Haapsalun rautatieasema, jonne ei ole rautatieyhteyttä.
Koluvere linnus september 2014.jpg| Koluveren piispanlinna.
Rälby tuulik.jpg|Rälbyn kylää Vormsin saarella.
Osmussaare õhtu 02.JPG|Osmussaari on Viron luoteisimpia saaria.


## Lähteet

## Aiheesta muualla
Arto Salminen

**Arto Sakari Salminen** (22. lokakuuta 1959 Helsinki – 15. marraskuuta 2005 Hausjärvi) oli suomalainen kirjailija. Salmisen tuotannon aiheita ovat esimerkiksi viihdeteollisuus, tositelevisio, pätkätyöt ja köyhyys.

Salmisen niukkaeleiset, mustaa huumoria viljelevät romaanit koskettelevat uusliberalismiin taipuneen yhteiskunnan kipupisteitä – köyhien, syrjäytyneiden ja huono-osaisten elämää. Salmisen teoksia on usein luonnehdittu inhorealistisiksi. Provokatoristen aiheiden lisäksi hän sai tunnustusta kirkkaasta kielestään, joka toi estetiikkaa rankkojenkin aiheiden käsittelyyn.

Salminen kirjojen myynti oli ilmestymisaikaan vähäistä, mutta myöhemmin arvostus on kasvanut.

Salminen muokkasi romaanistaan *Varasto* vuonna 2005 näytelmäversion, joka sai ensi-iltansa joulukuussa 2005 Kansallisteatterin Willensaunassa. Romaanin *Varasto* pohjalta on Taru Mäkelä ohjannut elokuvan *[[Varasto (elokuva)|Varasto]]* (2011). Elokuvalle on tehty vuonna 2018 ilmestynyt jatko *Varasto 2*, joka ei kuitenkaan enää perustu kirjaan.

Salminen sai Koskenkorva-palkinnon 1998, Olvi-palkinnon 2004 ja oli Runeberg-palkintoehdokkaana 2002. Salminen kuoli äkilliseen sairauskohtaukseen vuonna 2005.

## Romaanit
* 
* 
* 
* 
* 
* 

## Lähteet

## Aiheesta muualla

* Harri Haanpää: Arto Salmisen muistokirjoitus Wsoy.fi (8.12.2005).
* Erkka Mykkänen: Arto Salminen ei kelvannut kansalliskirjailijaksi Jotkut taas väittävät. (Archive.org)
Ukkosmerkki

**Ukkosmerkki** on symboli, jonka slaavit uskoivat suojaavan rakennusta ukkoselta. Se on ilmeisesti ollut myös ylijumala Perunin merkki, ja siitä on ollut käytössä useanlaisia versioita. Ne kaikki kuitenkin muistuttavat pyörää tai kukan terälehtiä ja ovat ilmeisesti sukua aurinkopyörälle. Perunin merkki suojasi kotia myös epäonnelta. Maailman eri kansat tuntevat lukuisia erilaisia ukkosmerkkiä muistuttavia merkkejä, joilla on eri nimityksiä, esimerkiksi kukkiin liittyviä. Ukkosmerkeissä ja sen verrokeissa on yleensä kuusi terälehteä, mutta niitä saattoi olla myös kahdeksan. Toisaalta Virossa ukkosen merkkinä oli viisikanta eli pentagrammi. Sen sijaan spiraalimaista kuviota, joka on kuvattu tämän artikkelin galleriassa oikealla, kutsutaan virolaisten perinteessä aurinkopyöräksi (vir. *päikeseratas*, 'päivänratas') tai nimityksillä *sirkelrosett*, *tuuleroos* ja *pärittuul*, jotka merkitsevät 'harppiruusuketta', 'tuulenruusua' ja 'alkutuulta'. Niitä on käytetty Virossa puuesineiden koristelussa. *Sirkelrosett* tunnetaan Virossa ja eri nimillä muualla hedelmällisyysmagian ja auringon symbolina. 

Ukkosmerkki tehtiin usein talon kattopalkkiin, julkisivuun tai aitaan näkyvälle paikalle. Se on peräisin jo esikristilliseltä ajalta, mutta kristinuskon saapuminen Itä-Eurooppaan ei lopettanut sen käyttöä. Merkkejä onkin yhä olemassa joissakin vanhoissa rakennuksissa Venäjällä.

## Ukkosmerkkejä


Kuva:Thundermarks.svg|Vesemmalla nykyaikainen Venäjällä käytettävä ukkosmerkki
Kuva:ukkosmerkki.jpg|Eräs muunnos Venäjän pohjoisosissa käytetyistä ukkosmerkistä, joita on tavattu muun muassa Kižin saarella, joka sijaitsee Äänisjärvessä, Aunuksen Karjalassa


## Katso myös

* Heraldinen ruusu
* Puumerkki
* Triskele
* Tursaansydän

## Lähteet
Stateira (Dareios III:n vaimo)

**Stateira (I)** (, ; noin 331 eaa.) oli Persian kuninkaan Dareios III:n vaimo. Stateira oli ehkä Dareioksen sisko tai siskopuoli, missä tapauksessa kummankin äiti oli Sisygambis.

Dareios otti vaimonsa, äitinsä ja lapsensa mukaa kun hän lähti sotimaan Aleksanteri Suurta vastaan. Kärsittyään tappion Issoksen taistelussa Dareios jätti perheensä Damaskokseen ja he jäivät Aleksanterin vangeiksi (vuonna 333 eaa.). Antiikin lähteiden mukaan Stateira oli Aasian kaunein nainen. Tästä huolimatta Aleksanteri ei koskenut Stateiraan ja antoi tämän kuten kuningattaren kuului. Stateira kuoli kuitenkin jostain syystä vuoden 331 eaa. tienoilla. Quintus Curtius Rufus väittää että Stateira sairastui matkustamisen aiheuttaman rasituksen vuoksi. Plutarkhos ja Junianus Justinus taas väittävät että Stateira kuoli synnytyksen yhteydessä. Jos Stateira oli raskaana vuonna 331 eaa. niin isä olisi melko varmasti ollut Aleksanteri itse. Toisaalta ei tiedetä aivan tarkasti milloin Stateira kuoli.

Stateira sai Dareios III:n kanssa pojan Okhoksen, joka luultavasti tapettiin pian sen jälkeen kun hän jäi vangiksi. Lisäksi he saivat tyttäret Stateiran ja Drypetisin. 

## Aiheesta muualla
Aleksandrian koulukunta

**Aleksandrian koulukunta** on yhteisnimitys tietyille filosofian, kirjallisuuden, lääketieteen ja luonnontieteiden suuntauksille, jotka kehittyivät Aleksandriassa, Egyptissä ensimmäisellä vuosisadalla jaa. Aleksandria oli tuohon aikaan merkittävä tieteen ja kulttuurin keskus, koska siellä yhdistyivät helleeniset ja itämaiset vaikutteet, se oli sijainniltaan suotuisa ja varakas kaupankäynnin keskus, ja koska Ptolemaioksen hallitsijasuku suosi tieteitä. Suuri osa oppineiden tuotoksista oli koottuna suureen Aleksandrian kirjastoon.

Aleksandrian koulukunnalla tarkoitetaan myös yhtä merkittävää varhaiskristillisen ajan Raamatun tulkinnan koulukuntaa. Koulukunta perustettiin Aleksandriassa toisella vuosisadalla jaa. Monet oppineet pitävät Klemens Aleksandrialaista koulukunnan perustajana. Koulukunta korosti Kristuksen jumalallista luonnetta ja yhdisteli pakanallisia filosofisia ajatuksia, kuten Platonin ajatuksia, kristilliseksi uusplatonismiksi. Koulukunnalle oli tyypillistä, että se tulkitsi suuren osan Raamatusta vertauskuvallisesti.

## Koulukunnan edustajia

* Filon Aleksandrialainen
* Klemens Aleksandrialainen
* Origenes
Stateira

**Stateira** (, ) voi viitata seuraaviin:

* Stateira (I), Dareios III:n vaimo
* Stateira (II) eli Barsine(?), Dareios III:n tytär ja Aleksanteri Suuren vaimo
Bad Brains

**Bad Brains** on yhdysvaltalainen vuonna 1977 perustettu punk- ja reggae-yhtye, joka oli suosionsa huipulla 1980-luvulla.

Yhtye aloitti jazz-yhtyeenä, mutta kehittikin todella nopean punk rock -soundin. Monet pitävät Bad Brainsia ensimmäisenä hardcore punk -yhtyeenä, mutta arvio on kiistelty. Punkin ohella yhtye teki myös reggae-kappaleita, ja myöhemmillä levyillä on vaikutteita myös funkista ja heavy metalista. Yhtyeen jäsenet ovat rastafareja ja kertovat elämänkatsomuksestaan paljon kappaleissaan.

## Kokoonpano
### Nykyiset jäsenet
* HR - laulu  (1978-1987, 1989-1990, 1994-1995, 1998-) , kitara  (1977-1978) 
* Dr. Know - kitara  (1977-1995, 1998-) 
* Darryl Jenifer - basso  (1977-1995, 1998-) 
* Earl Hudson - rummut, lyömäsoittimet  (1977-1987, 1989-1990, 1994-1995, 1998-) 

### Entiset jäsenet
* Sid McCray - laulu  (1977-1978) 
* Mackie Jayson - rummut, lyömäsoittimet  (1988-1989, 1990-1993) 
* Taj Singleton - laulu  (1988-1989) 
* Chuck Mosley - laulu  (1990-1991) 
* Israel Joseph I - laulu  (1991-1994, 2008) 
* Chuck Treece - rummut, lyömäsoittimet  (1994) 

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
*
Emily Watson

**Emily Anita Watson** (s. 14. tammikuuta 1967 Lontoo) on englantilainen näyttelijä. Hän on saanut kaksi Oscar-ehdokkuutta.

## Varhainen elämä

Watson syntyi arkkitehdin ja äidinkielenopettajan perheeseen. Tultuaan hylätyksi kolmesti teatteriopinnoista hän liittyi lopulta Royal Shakespeare Companyyn, jossa tutustui aviomieheensä Jack Watersiin.

## Ura

Watsonin elokuvadebyytti oli pääosa Lars von Trierin vuoden 1996 melodraamassa *[[Breaking the Waves]]*. Hän sai roolistaan ylistävät arvostelut ja ensimmäisen Oscar-ehdokkuutensa. Alun perin osaan kaavailtiin Helena Bonham Carteria, jolle voimakkaan eroottiset kohtaukset olivat kuitenkin liikaa.

Toinen Oscar-ehdokkuus tuli Anand Tuckerin vuonna 1998 ohjaamasta elokuvasta *[[Hilary ja Jackie|Hilary ja Jackie – rakkaudesta musiikkiin]]*, jossa Watson esittää sellisti Jacqueline du Prétä.

Vuonna 2000 Watson näytteli Marleen Gorrisin elokuvassa *[[Rakkauden viimeinen siirto]]*, jossa hän esittää autismiin taipuvaisen shakkineron rakastajatarta. Miespääosassa on John Turturro. Elokuva perustuu Vladimir Nabokovin romaaniin.

Emily Watson kieltäytyi hänelle varta vasten kirjoitetusta menestyselokuvasta *[[Amélie]]*, koska ei halunnut muuttaa Pariisiin ja näytellä ranskaksi. Osan sai Audrey Tautou.

Emily Watson esittää vuoden 2017 televisiosarjassa *[[Pikku naisia (vuoden 2017 televisiosarja)|Pikku naisia]]* sisarusten äitiä Marmee Marchia.

## Filmografia

## Lähteet

## Aiheesta muualla

*
Dead Kennedys

**Dead Kennedys** oli yksi tärkeimmistä 1970-luvun loppupuolen ja 1980-luvun yhdysvaltalaisista punk-yhtyeistä. Yhtye perustettiin vuonna 1978 San Franciscossa, Kaliforniassa. Yhtye hajosi vuonna 1986. Kuitenkin vuonna 2001 yhtyeen jäsenet hankkivat uuden laulajan Jello Biafran tilalle ja alkoivat soittaa nimikkeillä ”Dead Kennedys” ja ”DK Kennedys”. Yhtye ei varsinaisesti ole comebackin tehnyt Dead Kennedys, mutta promoottorit silti kutsuvat ja markkinoivat yhtyettä sillä nimellä. Dead Kennedys on saanut lisää mainetta myös vuonna 2005 julkaistussa *Tony Hawks American Wasteland* -pelissä, jossa soi tunnusmusiikkina ”California Über Alles”. Yhtye hajosi toisen kerran 2008.

## Jäsenet
### Nykyiset
* East Bay Ray – kitara (1978–1986, 2001-)
* Klaus Flouride – basso (1978–1986, 2001–)
* Ron ”Skip” Greer – laulu (2008-)
### Entiset
* Jello Biafra – laulu (1978–1986)
* 6025 – rummut (1978), kitara (1978–1979)
* Ted – rummut (1978–1981)
* Brandon Cruz – laulu (2001–2003)
* Jeff Penalty – laulu (2003–2008)
* D.H. Peligro – rummut (1981–1986, 2001–2008, 2009-2022)
* Dave Scheff – rummut (2008)

## Diskografia
### Albumit
* *[[Fresh Fruit for Rotting Vegetables]]* – 1980
* *[[Plastic Surgery Disasters]]* – 1982
* *[[Frankenchrist]]* – 1985
* *[[Bedtime For Democracy]]* – 1986

### Livealbumit
* *Mutiny On the Bay* – 2001
* *Live at the Deaf Club* – 2004

### Kokoelmat
* *Give Me Convenience or Give Me Death* – 1987
* *Milking the sacred cow* - 2007
* *Original Singles Collection* - 2014

### 12″ EP:t
* *[[In God We Trust Inc.]]* – 1981

### Singlet
* *California Über Alles / Man with the Dogs* – 1979
* *California Über Alles / Man with the Dogs* – 1980
* *Holiday in Cambodia / Police Truck* – 1980
* *Holiday in Cambodia / Police Truck* – 1980
* *Kill the Poor / In-Sight* – 1980
* *Too Drunk to Fuck / The Prey* – 1981
* *Nazi Punks Fuck Off! / Moral Majority* – 1982
* *Nazi Punks Fuck Off!* – 1982
* *Bleed for Me / Life Sentence* – 1982
* *Halloween / Saturday Night Holocaust* – 1982

### Videot
* *DMPO’s Live at On Broadway* – 1991
* *The Early Years Live* – 2001
* *In God We Trust Inc. The Lost Tapes* – 2007

## Aiheesta muualla

* Dead Kennedysin viralliset sivut
Pohjoismaiset hiihtolajit talviolympialaisissa 1936

**Pohjoismaiset hiihtolajit talviolympialaisissa 1936** Garmisch-Partenkirchenissä sisälsivät kolme kilpailua hiihdossa, yhden mäkihypyssä ja yhden yhdistetyssä. Kilpailut toimivat myös lajien maailmanmestaruuskilpailuina.

## Hiihto

### 18 km




**Päivämäärä**: 12. helmikuuta



### 50 km




**Päivämäärä**: 15. helmikuuta



### 4 x 10 km viesti




**Päivämäärä**: 10. helmikuuta
Viimeisessä vaihdossa matkaan lähtiessään Suomen Kalle Jalkanen oli jäljessä Norjan Bjarne Iversenia minuutin ja 22 sekuntia. Kun osuutta oli hiihdetty vähän yli puolet, oli Jalkanen ottanut Iversenin jo kiinni. Eräässä alamäessä Jalkanen kuitenkin sylkäisi ja samalla hänen tekohampaansa lensivät hangelle. Hän palasi hakemaan ne ja norjalainen pääsi uudelleen johtoon. Puoli kilometriä ennen maalia Jalkanen saavutti Iversenin ja voitti lopulta kuudella sekunnilla.



## Yhdistetty




**Päivämäärä**: 12.–13. helmikuuta



## Mäkihyppy




**Päivämäärä**: 16. helmikuuta



## Lähteet

*  
* 

### Viitteet

## Aiheesta muualla
* Ylen Elävä arkisto: Chamonix´sta Sankt Moritziin
RPK

**RPK** () on AKM:n pohjalta jalkaväen ryhmäaseeksi kehitetty 7,62 mm:n pikakivääri. RPK:n eroavaisuuksia AKM-rynnäkkökivääriin verrattuna ovat muun muassa vahvempi runko, uudelleenmuotoiltu kahva, perä ja kädensuojus sekä pidempi ja raskaampi piippu. Hieman piipun suun takana on taitettava etutuki. Takatähtäin on varustettu suuremmalla asteikolla ja sivuttaissäätömahdollisuudella.

RPK:ssa käytetään joko 40 patruunan käyrää tankolipasta tai 75 patruunan rumpulipasta. Yhtenevän patruunan johdosta aseessa on mahdollista käyttää myös AK-sarjan 7,62 mm:n rynnäkkökiväärien 30 patruunan tankolipasta.

RPKS on taittoperällä varustettu versio maahanlaskujoukoille ja moottoroidulle jalkaväelle. RPK-74 on uudempi AK-74:ään perustuva versio, jonka oleellisin ero RPK:hon on sen 5,45x39 patruuna.  

## Lähteet

* 

### Viitteet

## Aiheesta muualla
Alfred Schnittke

**Alfred Schnittke** ( () oli venäläis-saksalainen säveltäjä. 

Schnittke aloitti musiikin opiskelun vuonna 1946 Wienissä ja muutti kaksi vuotta myöhemmin perheineen Moskovaan. Vuonna 1961 hän valmistui Moskovan konservatoriosta, jossa toimi myöhemmin myös opettajana. Schnittkellä oli usein ristiriitoja neuvostoliittolaisen byrokratian kanssa ja säveltäjän ensimmäinen sinfonia joutui käytännössä esityskieltoon. Hän sai myös matkustuskiellon ulkomaille vuonna 1980. Vuonna 1985 Schnittke sai aivohalvauksen ja vajosi koomaan. Vastoin lääkärien odotuksia hän kuitenkin toipui, jopa niin että kykeni jatkamaan säveltämistä. Vuonna 1990 Schnittke muutti Hampuriin. Hänen terveytensä ei kohentunut, ja hän kuoli Hampurissa vuonna 1998.

Schnittken varhaistuotannossa on paljon vaikutteita Dmitri Šostakovitšilta, mutta tutustuttuaan italialaisen säveltäjän Luigi Nonon tuotantoon hän alkoi käyttää sarjallisuutta sävellyksissään. Pian hän kuitenkin ryhtyi kritisoimaan "sarjallisen itsekieltämisen puberteettisia rituaaleja" ja säveltämään uudella monityylisellä tekniikalla, jossa erilaisia musiikillisia tyylejä sekoitetaan keskenään. Schnittken musiikki nousi esille ulkomailla 1980-luvulla muun muassa Gidon Kremerin vaikutuksesta. Schnittke on säveltänyt muun muassa oopperat *Žizn s idiotom* (*[[Elämä idiootin kanssa]]*, 1992),  *Gesualdo* (1995) ja *Historia von D. Johann Fausten*.

## Lähteet

## Aiheesta muualla
* Poroila, Heikki: Yhtenäistetty Alfred Schnittke (koko sävellystuotanto listattuna)
Pohjoismaiset hiihtolajit talviolympialaisissa 1948

**[[Talviolympialaiset 1948|Vuoden 1948 talviolympialaisissa]]** Sveitsin Sankt Moritzissa kilpailtiin **[[Maastohiihto|maastohiihdossa]], [[Yhdistetty|yhdistetyssä]] ja [[Mäkihyppy|mäkihypyssä]]** yhteensä viidessä eri lajissa.

## Hiihto

### 18 km





**Päivämäärä:** 31. tammikuuta




### 50 km





**Päivämäärä:** 6. helmikuuta




### 4 x 10 km





**Päivämäärä:** 3. helmikuuta




## Yhdistetty





**Päivämäärä:** 31. tammikuuta–1. helmikuuta




## Mäkihyppy





**Päivämäärä:** 7. helmikuuta


## Lähteet

*  

### Viitteet
Smalen ongelmat

**Smalen ongelmat** on Fieldsin mitalin saaneen Stephen Smalen vuonna 2000 julkaisema luettelo 18 ratkaisemattomasta matemaattisesta ongelmasta. Tämän luettelon esikuvana on Hilbertin kuuluisa 23 ongelman luettelo, joka julkaistiin vuonna 1900. Ongelmat ovat:

## Lähteet
Anton Arenski

**Anton Stepanovitš Arenski** (; 12. heinäkuuta (J: 30. kesäkuuta) 1861 Novgorod – 25. helmikuuta (J:  12. helmikuuta) 1906 Terijoki) oli venäläinen säveltäjä. 

Hän aloitti musiikinopiskelun Pietarissa Nikolai Rimski-Korsakovin johdolla. Valmistuttuaan vuonna 1882 hänestä tuli professori Moskovan konservatorioon. Hän opetti mm. Aleksandr Skrjabinia, Sergei Rahmaninovia ja Aleksandr Gretšaninovia. Arenski kuoli tuberkuloosiin suomalaisessa parantolassa vuonna 1906.

Arenski sävelsi kolme oopperaa ja muuta näyttämömusiikkia, kaksi sinfoniaa, viulukonserton, kamarimusiikkia, pianokappaleita ja kirkkomusiikkia sekä kirjoitti musiikin oppikirjoja. Tyyliltään Arenski on lähempänä Pjotr Tšaikovskia kuin niin kutsuttua nuorvenäläistä koulukuntaa. 

## Lähteet

## Aiheesta muualla
*  
* Oiva Talvitie ja Kari Rydman (toim.): Sävelten maailma. Porvoo: WSOY, 1956.
Pohjoismaiset hiihtolajit talviolympialaisissa 1932

**[[Talviolympialaiset 1932|1932 talviolympialaisissa]]** Lake Placidissa Yhdysvalloissa kilpailtiin **[[hiihto|hiihdossa]], [[mäkihyppy|mäkihypyssä]] ja [[yhdistetty|yhdistetyssä]]** neljässä eri sarjassa. Kilpailut toimivat myös lajien maailmanmestaruuskilpailuina.

## Mitalistit

## Maastohiihto
### 18 km




**Päivämäärä**: 10. helmikuuta 



### 50 km




**Päivämäärä**: 13. helmikuuta 



## Yhdistetty




**Päivämäärä**: 10. helmikuuta 



## Mäkihyppy




**Päivämäärä**: 10. helmikuuta 




## Mitalitaulukko

## Lähteet
*1932 Lake Placid Winter Games  Sports Reference LLC. 

## Aiheesta muualla
* Ylen Elävä arkisto: Chamonix´sta Sankt Moritziin
Ignacy Paderewski

**Ignacy Jan Paderewski** (18. marraskuuta 1860 &ndash; 29. kesäkuuta 1941) oli puolalainen säveltäjä, pianisti, diplomaatti ja poliitikko. Hän oli Puolan kolmas pääministeri.

## Elämäkerta
Paderewski syntyi Kurylovkan kylässä, Venäjällä (nyk. Ukraina). Hänen isänsä työskenteli siellä ekonomina. Hänen äitinsä, Poliksena née Nowicka,  kuoli muutamia kuukausia Paderewskin syntymän jälkeen. Vuonna 1872 Paderewski lähetettiin Varsovaan, jossa hän pääsi Varsovan konservatorioon. Hän valmistui vuonna 1878. Vuonna 1880 Paderewski meni naimisiin Antonina Korsakównan kanssa, joka kuitenkin kuoli seuraavana vuonna. Vuonna 1881 Paderewski siirtyi Berliiniin opiskelemaan sävellystä. Vuonna 1884 hän siirtyi Wieniin, jossa hän myös teki ensimmäisen julkisen esiintymisensä vuonna 1887. Siitä lähtien hän konsertoi ympäri maailmaa yhtenä aikansa tunnetuimmista pianisteista. Vuonna 1901 Dresdenissä esitettiin Paderewskin ooppera *Manru*. Vuosina 1909–1913 Paderewski toimi Varsovan konservatorion johtajana.
 
Ensimmäisen maailmansodan aikana Paderewski toimi Yhdysvalloissa Puolan hyväksi ja lienee vaikuttanut presidentti Woodrow Wilsoniin. Vuonna 1919 Paderewskistä tuli Puolan pääministeri, ja vuosina 1920–1921 hän oli Puolan edustajana Kansainliitossa. Vuonna 1922 hän kuitenkin vetäytyi politiikasta ja jatkoi konsertoimistaan. Viimeiset vuotensa hän asui Yhdysvalloissa. Hänen muistelmateoksensa ilmestyi vuonna 1939. Vuonna 1940 hän toimi Puolan pakolaisparlamentin puhemiehenä Ranskassa. Paderewski kuoli New Yorkissa vuonna 1941, kahdeksankymmenen vuoden iässä.

## Lähteet

## Kirjallisuutta
* 

## Aiheesta muualla

* Antti Halonen : Pianokuningas kirjoittaa muistelmiaan, Seura, 01.03.1939, nro 9, s. 6, Kansalliskirjaston digitaaliset aineistot
Liberec

**Liberec**  () on kaupunki Neisse-joen varrella Tšekissä. Liberec sijaitsee noin 90 kilometriä Prahasta koilliseen. Kaupungin pinta-ala on 106 neliökilometriä ja asukkaita siellä on 100&nbsp;914 (2009). Kaupungissa on mm. teknillinen korkeakoulu, kasvitieteellinen puutarha ja eläintarha. Kaupungissa on myös talviurheilukeskus, jossa järjestetään muun muassa mäkihypyn maailmancupin kisoja ja hiihdon maailmanmestaruuskilpailut 2009. Kaupungissa järjestettiin myös pöytäjääkiekon maailmanmestaruuskilpailut vuonna 2017.

## Historia
Liberec perustettiin jo 1200-luvulla ja se mainittiin ensi kerran 1352. Se oli suurin sudeettisaksalaisista kaupungeista. Vuodesta 1622 vuoteen 1634 kaupunki kuului Albrecht von Wallensteinille. Hänen kuolemansa jälkeen se siirtyi Matthias Gallakselle ja pysyi hänen jälkeensäkin Clam Gallaksen suvulla. Toiseen maailmansotaan asti kaupunki tunnettiin *Reichenberg*-nimisenä ja se oli pohjoisten Sudeettialueiden pääkaupunki.

## Nähtävyyksiä
Kaupungin nähtävyyksiä ovat Liberecin kaupungintalo (1893), kreivi Clam Gallas'n linna (1700-luvulta) ja Ještěd-vuorella oleva saman­niminen torni (1968), josta on tullut kaupungin symboli. Kaupunki kehittyi nopeasti 1800-luvun lopulla, ja kaupungissa onkin hyvin säilyneitä 1800-luvun lopun rakennuksia. Kaupungintalon lisäksi muita merkittäviä rakennuksia ovat oopperatalo ja Severočeské muzeum (Pohjois-Böömin museo).

## Katso myös

* Theodor von Liebieg
* Reichenberger Automobil Fabrik

## Lähteet

## Aiheesta muualla
Kalle (lehti)

**Kalle** oli suomalainen pornolehti, jota kustansi Suomen miestenlehdet Oy. Sitä alettiin julkaista vuonna 1973. *Kalle* oli suunnattu heteroseksuaalisille miehille, mutta siinä oli mukana homoseksuaaleille suunnattu liite. Vuonna 2015 Pirkanmaan käräjäoikeus asetti lehden taustalla olleen Press Mastersin konkurssiin, mikä merkitsi *Kallen* lakkauttamista.

*Kalleen* kirjoittivat muun muassa Veikko Ennala, Jorma Ojaharju, Oskar Reponen, Martti Innanen ja Juha Vainio.

Kiertävä reportteri Börje Mellberg raportoi lehteen erityisesti Viron- ja Latvian-matkojen edesottamuksistaan.

1980-luvulla *Kalle* sponsoroi myös ”Käteenvedon SM-kisoja”, jossa lehden mukaan ”maan parhaat runkkarit käsittelivät seivästään taidolla ja asiantuntemuksella” ja esimerkiksi vuonna 1981 ”neljä parasta sai alle minuutin ajan ja voittaja ylsi huikeaan 3,5 sekuntin lopputulokseen”.

Kaisa Riihinen oli Kallen päätoimittajana 2012–2015. 

Myös vuosina 1950–1956 ilmestyi *Kalle*-niminen miestenlehti. Sen sisältö oli nykyistä perhelehtitasoa, mutta lehti jouduttiin lopettamaan vuoden 1956 lopussa kustantajan talousvaikeuksien ja lehden epäsiveellisyysluokittelusta johtuneen lisäverotuksen vuoksi. Vuonna 1958 aloittanut *Jallu* oli sisällöllisesti samantapainen yleisaikakauslehti kuin vanha *Kalle*, mutta Lehtimiesten kustannettavaksi siirryttyään se muuntui 1960-luvun loppupuolella pornolehdeksi.

## Katso myös
* Kalevi (lehti)

## Lähteet

## Aiheesta muualla
*KansiKALLEria 1950–56. 
*FinnSleaze! Finnish Men's Magazines of the 1950s–1970s.
Enthrone Darkness Triumphant

**Enthrone Darkness Triumphant** on norjalaisen black metal -yhtyeen Dimmu Borgirin kolmas studioalbumi. Se julkaistiin vuonna 1997, ja se oli ensimmäinen albumi, jonka Dimmu Borgir teki Nuclear Blast -levy-yhtiön leivissä. Uusiojulkaisu (Deluxe Edition) julkaistiin vuonna 2002 bonusmateriaalin kera. Saksassa albumin tultua myyntiin "Tormentor of Christian Soulsin" sanoitukset jouduttiin sensuroimaan.

## Kappaleet
Kaikki kappaleet säveltänyt ja sanoittanut Dimmu Borgir.

#
#
#
#
#
#
#
#
#
#
#

## Kokoonpano
* Shagrath – kitara, laulu
* Silenoz – kitara, laulu kappaleessa 11
* Tjodalv – rummut
* Nagash – bassokitara
* Stian Aarstad – syntetisaattori, piano

## Musiikkivideot
* Mourning palace
* Spellbound (By the Devil)
* Prudence's Fall

## Arviot
* Allmusic: 
* Chronicles of Chaos: 
* Imperiumi: 10/10
* Metalliluola: 9½/10

## Lähteet

## Aiheesta muualla
* 
*
Curt Swan

**Curt Swan** (17. helmikuuta 1920 – 16. kesäkuuta 1996) oli yhdysvaltalainen sarjakuvataiteilija ja -kirjoittaja. Hän syntyi ja vietti nuoruutensa Minneapolisissa, Minnesotassa, ja oli erityisesti tunnettu pitkäaikaisena Teräsmies-lehtien piirtäjänä.

Hänet värvättiin armeijan palvelukseen vuonna 1940 ja toisen maailmansodan ajan hän oli työssä armeijan virallisessa lehdessä *Stars and Stripes*. Sodan jälkeen 1945 Swan siirtyi sarjakuvapiirtäjäksi National Comicsille (nykyinen DC Comics) ja piirsi lyhyen aikaa muun muassa sarjakuvia *Boy Commandos*, *Tommy Tomorrow* ja *Gangbusters*. Hän päätti jättää sarjakuvien tussaamisen kuitenkin muiden vastuulle jo uransa alkuvaiheilla. Ensimmäisen Teräsmies-sarjakuvansa hän piirsi 1948.  

1950-luvun alussa Swan siirtyi Teräsmies-lehtiin vähentäen muun muassa kuuluisien Wayne Boringin sekä Al Plastinon työtaakkaa. Johtavaksi Teräsmies-piirtäjäksi hän nousi kuitenkin vasta 1960-luvulla.

Curt Swan toimi päätoimisena taiteilijana muun muassa lehdissä:
* *Superman* 
* *Superboy* (alkuperäinen kirjoittaja John Sikela ja Jerry Siegel)
* *Superman's Pal Jimmy Olsen*
* *Legion of Superheroes* (Avaruussankarien legioona)
* *Adventures Comics*
* *Superman* (erilliset sunnuntaisarjakuvastripit) 
Hän toimi myös vierailevana piirtäjänä useissa DC Comicsin sarjakuvissa (muun muassa villin lännen sarjakuvat).  

Sarjakuvien niin kutsutulla hopeakaudella Swan tuli tunnetuksi useista Teräsmies-sarjakuvatarinoistaan ja sadoista piirtämistään kansikuvista. Hänen pitkäaikaisena tussaajanaan toimi Murphy Anderson. Esimerkiksi Suomessa useat ennen vuotta 1987 julkaistut Teräsmies-lehdet ovat olleet juuri niin kutsutun ”Swanderson” -työryhmän tekemiä. Swan vetäytyi eläkkeelle vuonna 1985 ja hänen viimeiseksi sarjakuvakseen jäi *Whatever Happened to the Man of Tomorrow* (Swan tosin toimi vielä vierailevana kuvittajana tarinoissa *Superman: Earth Stealers* sekä *Superman: The Wedding & Beyond* 1996). Kunnianosoituksena hänelle eräässä *[[Smallville]]*-televisiosarjan jaksossa vierailleen Christopher Reeven roolinimenä oli *tohtori Swan*.

## Lähteet
Kärsämäen koulu

**Kärsämäen koulu** on Kärsämäessä Turussa sijaitseva puinen koulurakennus. Se rakennettiin vuonna 1881 entisen Maarian kunnan keskustaan, joka on nykyisin osa Turkua. Edelleen käytössä oleva koulu toimii alkuperäisissä tiloissaan vanhassa pihamiljöössä. Koulu on Lounais-Suomen ympäristökeskuksen ja museoviraston suojelema.

## Koulun alkuhetket

Päätös koulun rakentamisesta tehtiin maaliskuussa 1879 pidetyssä kuntakokouksessa. Rakentaminen aloitettiin vuonna 1880, ja koulu valmistui vuonna 1881. Koulun rakentaminen maksoi 13&nbsp;208 markkaa ja 21 penniä. Kärsämäen koulun ensimmäinen opettaja oli J. V. Vuori.

## Yhdistyminen Pallivahan koulun kanssa
Tiedot tarvitsevat päivitystä !
Kärsämäen koulu yhdistettiin hallinnollisesti syyslukukauden 2007 alettua lähellä sijaitsevan Pallivahan koulun kanssa. Yhdistyminen on toistaiseksi vain hallinnollinen, ja Kärsämäen koulurakennuksessa järjestetään vielä opetusta. Moni vastusti yhdistymistä, ja yli tuhat allekirjoitti Kärsämäen koulun puolesta tehdyn adressin, joka luovutettiin huhtikuussa 2007.

Kärsämäen koulun viimeisenä omana rehtorina toimi Erkki Rötkönen, joka aloitti virassa syksyllä 1997. Hän korvasi lukukauden 1996–97 jälkeen eläkkeelle jääneen Helka Sarénin.

## Lähteet

## Aiheesta muualla
* Kärsämäen koulun kotisivut
* Kärsämäen koulun vanhempainyhdistyksen kotisivut
Paul Robinson

**Paul William Robinson** (s. 15. lokakuuta 1979) on englantilainen jalkapallomaalivahti. Hän pelasi Englannin maajoukkueessa sekä seuratasolla Leeds Unitedissa, Tottenham Hotspurissa, Blackburn Roversissa ja Burnleyssä.

Robinson aloitti uransa Leeds Unitedissa. Hän pelasi aluksi seuran junioriakatemian riveissä ja johdatti seuran muun muassa FA Youth Cupin voittoon vuonna 1997. Robinson teki debyyttinsä aikuisten joukkueen avauskokoonpanossa syksyllä 1998 ottelussa Chelseaa vastaan ja piti ottelussa maalinsa puhtaana. Hän sai tilaisuuden pelata enemmän seuran avauksessa kaudella 2000–2001 tuolloisen ykköstorjujan Nigel Martynin ollessa loukkaantuneena. Robinson pelasi kauden aikana 16 ottelua Valioliigassa ja kuusi Mestarien liigassa. 

Robinson vakiinnutti paikkansa Leedsin ykkösmaalivahtina kaudella 2002–2003 ja piti asemaa hallussaan kahden kauden ajan. Kaudella 2003–2004 Leedsin talousvaikeudet olivat kasvaneet entisestään ja myös seuran pelillinen menestys oli heikompaa kuin vuosiin; tuloksena oli lopulta seuran putoaminen Valioliigasta. Robinson siirtyi toukokuussa 2004 Tottenham Hotspuriin 1,5 miljoonan punnan siirtosummalla. Hän toimi Tottenhamissa ykkösmaalivahtina. 26. heinäkuuta 2008 Robinson siirtyi Blackburn Roversiin 3,5 miljoonalla punnalla kun Tottenham Hotspur oli aikaisemmin hankkinut Heurelho Gomesin ykkösmaalivahdikseen kaudelle 2008–2009.

Vuonna 2007 Robinson teki ensimmäisen maalinsa Englannin valioliigan ottelussa Watfordia vastaan. Vapaapotku maalialueen reunalta yllätti Watfordin maalia vartioineen Ben Fosterin.

## Maajoukkueura

Robinson teki debyyttinsä Englannin maajoukkueessa helmikuussa 2003 ystävyysottelussa Australiaa vastaan. Hän tuli kentälle vaihdosta. Robinson oli pelannut viisi maaottelua, kun hänet valittiin Englannin kokoonpanoon vuoden 2004 EM-kilpailuihin, joissa hän toimi joukkueen kakkosmaalivahtina David Jamesin ollessa ykkösmaalivahti. EM-kilpailujen jälkeen Robinson otti haltuunsa maajoukkueen ykköstorjujan paikan. Vuoden 2006 Saksan MM-kilpailuissa hän oli Englannin maalilla joukkueen kaikissa otteluissa ja maa eteni puolivälieriin, joissa tuli tappio Portugalia vastaan rangaistuspotkukilpailussa. MM-kilpailujen jälkeen hän oli pelannut maajoukkueessa yhteensä 26:ssa ottelussa. EM-karsintojen 2008 aikana Robinson joutui kovan kritiikin alle päästettyään muutaman helpon maalin. Englanti ei päässyt EM-kisoihin ja Robinson menetti paikkansa Englannin ykkösmaalivahtina. Elokuussa 2010 Robinson ilmoitti lopettavansa maajoukkuepelit. Hän pelasi urallaan 41 maaottelua.
 
## Muuta

Robinson on naimisissa ja hänellä on kaksi lasta. 

## Seurat
* Leeds United FC
* Tottenham Hotspur FC
* Blackburn Rovers FC

## Lähteet

## Aiheesta muualla
*Robinsonin profiili ''theFA.com''in sivuilla
Sir

**Sir** on englannin kielessä kohtelias puhuttelusana sekä ritarin arvonimi. 

## Arvonimenä

Arvonimeä **Sir** käytetään Kansainyhteisön ritarin tai baronetin arvon omaavien miesten etunimen tai etu- ja sukunimen edessä. **Dame** on vastaava naisen arvonimi. Arvo on henkilökohtainen, baronetin arvo myös vanhimmalle pojalle periytyvä, eikä tavanomaista ritaria mielletä varsinaiseen aristokratiaan kuuluvaksi, koska he eivät ole päärejä.

Kansainyhteisöön kuulumaton, ritarin arvon saanut henkilö voi käyttää nimensä perässä ainoastaan tavanomaista ritarikunnan mukaista titteliä. Esimerkiksi Brittiläisen imperiumin ritarikunnassa: William Henry Gates III, KBE, mutta ei Sir William Henry Gates III, KBE. Ritarin arvon saaneita puhutellaan koko nimellä tai etunimellä, mutta ei koskaan pelkällä sukunimellä, esimerkiksi Sir Paul McCartney tai Sir Paul, mutta ei Sir McCartney.

## Puhuttelusanana

Sanaa sir käytetään englannin kielessä yleisesti myös kohteliaana puhuttelusanana päivittäisissä palvelutilanteissa ja varsinkin ylemmässä asemassa olevasta henkilöstä.

Yhdysvaltain asevoimissa käytetään ”Sir”-sanaa ylempiarvoisia sotilaita puhuteltaessa tai heille vastattaessa (”Sir, yes Sir!”, tai vastaavasti ”Sir, no Sir!”); merijalkaväessä kaikista ylempiarvoisista, muissa puolustushaaroissa vain upseereista. Brittiläisissä asevoimissa sitä ei sen sijaan käytetä.

## Lähteet
Oswald von Wolkenstein

**Oswald von Wolkenstein** (1376 (?) – 2. elokuuta 1445) oli itävaltalainen säveltäjä, runoilija ja diplomaatti. Hän osallistui aktiivisesti politiikkaan aateliston edustajana.
 
Suurin osa hänen lauluistaan ovat monofonisia eli yksiäänisiä. Hän kuitenkin kirjoitti myös joitakin polyfonisia lauluja.

## Lähteet
Sylkikaskas

**Sylkikaskas** (*Philaenus spumarius*) on noin 5–6 millimetriä pitkä hyönteinen. Sen väritys vaihtelee suuresti vaaleankeltaisesta mustaan ja on kuvioinniltaan vaihteleva sekä olemukseltaan tanakan suippo. Sylkikaskaan saalistajia luonnossa ovat ainakin maakiitäjäiset (Carabidae). Sylkikaskaan ravintokasveja ovat mansikka, mesimarja, vadelma ja kihokkikasvit.

## Toukkavaihe
Etenkin keväällä voi nähdä kasvien varsissa niiden aiheuttamia sylkipalloja, joita kansanomaisesti kutsutaan käärmeensyljeksi. Sylkipallon sisällä elää sylkikaskaan toukka, joka imee kasvinesteitä suojaavan pallon sisässä. Imiessään kasvinesteitä toukka samalla puhaltaa ilmaa peräpäästään, jolloin vaahto syntyy. Toukkien imentä aiheuttaa kasvin lehtien lievää käpertymistä ja vioitettujen kukkavarsien marjat jäävät normaalia pienemmiksi. Sylkipallo suojaa toukkaa sekä kuivumiselta että myös vihollisilta. Hailakan keltaisen toukan voi nähdä pyyhkimällä syljen pois. 

## Levinneisyys
Sylkikaskas on yleinen melkein koko Suomessa ja Skandinaviassa.

## Lähteet

## Aiheesta muualla
*Laji.fi: Philaenus spumarius
*Ötökkätieto: Sylkikaskas (''Philaenus spumarius'')
*Kasper: Sylkikaskas (''Philaenus spumarius'')
*ITIS: Philaenus spumarius 
*Plantwise: Meadow froghopper (Philaenus spumarius)
Nuclear Blast

**Nuclear Blast** on saksalainen itsenäinen levy-yhtiö ja jakelija, jonka perusti Markus Staiger vuonna 1987. Levy-yhtiön varhainen tuotanto keskittyi hardcore punk -musiikkiin, mutta sittemmin sen tarjonta on painottunut metallimusiikkiin; julkaisulistoilla on niin melodista metallia, black metalia, grindcorea, death metalia kuin tribuuttialbumeitakin.

Yhtiön pääkonttori sijaitsee Göppingenin piirikunnassa, Saksassa.

Vuonna 2018 Believe Digital osti enemmistöosakkuuden Nuclear Blastista.

## Katso myös
* Luettelo Nuclear Blastin artisteista

## Lähteet
Tansaniitti

**Tansaniitti** on zoisiittimineraalin läpinäkyvä tai läpikuultava muunnos, jota esiintyy vain pienellä alueella Tansanian pohjoisosissa. Kivi on luonnostaan voimakkaan pleokroinen muuttaen väriään sinisestä punaviolettiin ja vihertävään tai ruskeaan katselusuunnan mukaan. Lämpökäsittelyn seurauksena kiven väri muuttuu tummemmaksi ja kauttaaltaan violetinsiniseksi. Tansaniitti on suosittu jalokivi.

## Historia
Tansaniitti löydettiin Meralanin kukkuloilta Manyarassa Tansanian pohjoisosasta läheltä Arushan kaupunkia vuonna 1967. Pian tämän jälkeen amerikkalainen korualan yritys Tiffany & Co. antoi sille nykyisin vakiintuneen kaupallisen nimensä. Tansaniitista tuli nopeasti suosittu pääosin Tiffanyn voimakkaan markkinoinnin kautta. Nykyisin kiven suppealla esiintymisalueella sijaitsevat kaivokset ovat alkaneet vähitellen ehtyä samalla, kun louhitut kivet ovat olleet yhä heikkolaatuisempia, mikä on nostanut syvänsinisten kivien hintaa viime vuosina. Kaivoksien arvellaan ehtyvän kokonaan 2040-luvulle tultaessa. Kaivokset ovat tuottaneet Tansanian hallitukselle vuosittain noin 20 miljoonaa euroa, ja hiottujen kivien vuosittainen kokonaismyynti on ollut 500 miljoonaa euroa. Kesäkuussa 2003 hallitus ilmoitti kieltävänsä raakakivien viennin Intiaan, sillä tähän asti useimmat kivet oli hiottu Jaipurissa. Päätöksellään hallitus halusi tukea Tansanian omien käsittelylaitosten kehittymistä. Vuonna 2017 presidentti John Magufuli määräsi rakennettavaksi muurin Merelanin kaivosalueen ympärille kaivossektorin tulojen turvaamiseksi.

## Ominaisuudet
Tansaniitin kovuus Mohsin asteikolla on 6,5, joten se on pehmeämpää kuin kvartsi ja siten altis hitaalle kulumiselle pölyn vaikutuksesta. Kivi on usein puhdas eikä sisällä sulkeumia, ja tummimmillaan sen väri on verrattavissa hienoimpaan safiiriin. Luonnostaan tummansiniset kivet ovat erityisen haluttuja, sillä niissä pleokroismi on selvemmin havaittavissa ja synnyttää hiotussa kivessä punertavia välähdyksiä, kun sitä tarkastellaan eri kulmissa. Valtaosa tansaniiteista lämpökäsitellään niiden vaaleansinisen tai punaruskean värin parantamiseksi. Myös synteettistä tansaniittia on markkinoilla, ja sen arvo on vain murto-osa luonnonkiveen verrattuna.

## Lähteet

## Aiheesta muualla

*Mindat: Tanzanite 
*Gemstone: Tanzanite
Skeleton talviolympialaisissa 1948

**[[Talviolympialaiset 1948|1948 talviolympialaisissa]]** Sveitsin Sankt Moritzissa kilpailtiin toista kertaa olympialaisten historiassa **[[skeleton]]issa** eli **mahakelkkailussa**. Myös tällä kertaa ratana toimi Cresta Run. 

Kilpailussa laskettiin kuusi laskua, joiden yhteisaika ratkaisi voittajan. Kilpailuun osallistui 15 osanottajaa, joista yhdeksälle saatiin mitattua lopullinen yhteisaika. 

## Mitalistit






## Aiheesta muualla
* Lopputulokset
Muzio Clementi

**Muzio Clementi** (23. tammikuuta 1752 Rooma – 10. maaliskuuta 1832 Evesham) oli italialainen säveltäjä ja pianisti. Suurin osa hänen sävellyksistään on pianokappaleita.

## Elämä

Clementi oli lapsinero, joka syntyi Roomassa vuonna 1752. Hänet nimitettiin urkuriksi 9-vuotiaana, ja ensimmäisen oratorion hän sävelsi 12-vuotiaana. Peter Beckford suostutteli Clementin isän antamaan tämän lähteä mukaansa Englantiin. Clementi harjoitteli ahkerasti Englannin maaseudulla, ja teki vaikutuksen Lontoossa vuonna 1773. Pianosta oli tullut suosittu soitin, ja Clementi osasi hyödyntää uuden soittimen ominaisuuksia. Hän oli 1777–1780 Lontoon italialaisen oopperan cembalonsoittaja, ja vuonna 1780 hän teki Euroopan-kiertueen.

Clementi asettui Lontooseen 1782. Hän työskenteli sekä opettajana että säveltäjänä ja esiintyjänä. Clementi perusti vuonna 1799 myös yrityksen, joka julkaisi musiikkia ja valmisti pianoja. Hän sävelsi useita sinfonioita, mutta niistä suurin osa on kadonnut. Clementin tunnetuimpiin oppilaisiin kuuluivat Johann Baptist Cramer, Giacomo Meyerbeer ja John Field.

## Musiikki

Clementi sävelsi lähinnä pianomusiikkia, kuten lukuisia, yhä usein soitettuja sonaatteja ja sonatiineja. Lisäksi hän sävelsi muun muassa sinfonioita, mutta myös kamari- ja vokaalimusiikkia. Säveltäjä kirjoitti myös pedagogisen teoksen *Introduction to the Art of Playing on the Piano Forte* (1801).

Clementin musiikin tunnetuksi tekemiseen nykyään pyrkii Muzio Clementi Society, jonka perusti pianisti Jeremy Eskenazi vuonna 2006.

## Lähteet

## Aiheesta muualla

* 
* Vapaasti käytettävissä olevia Clementin partituureja. Mutopia Project.
* Muzio Clementi Society.
Michael Haydn

**Johann Michael Haydn** (14. syyskuuta 1737 Rohrau – 10. elokuuta 1806 Salzburg) oli itävaltalainen säveltäjä. Hän oli säveltäjä Joseph Haydnin veli. Michael Haydn syntyi Rohraussa ja lauloi veljensä tavoin kuorossa Wienissä. Vuodesta 1762 lähtien hän työskenteli Salzburgin piispanhovissa, missä toimi viulistina, urkurina ja hovisäveltäjänä. Haydn oli sekä Leopold että Wolfgang Amadeus Mozartin ystävä ja työtoveri. Haydnin tunnetuimpia sävellysoppilaita olivat mm. Carl Maria von Weber ja Anton Diabelli.

Michael Haydn keskittyi lähinnä kirkkomusiikin säveltämiseen, mutta hän sävelsi myös useita sinfonioita, konserttoja sekä kamarimusiikkia. Haydnin *Requiem pro defuncto Archiepiscopo Sigismundo* vaikutti suuresti Mozartin Requiemiin. Hänen sinfoniaansa nro 25 (G-duuri MH 334) luultiin pitkään Mozartin 37. sinfoniaksi. Sekaannus aiheutui käsikirjoituksesta, jossa alku oli Mozartin käsialaa. Mozart oli säveltänyt sinfoniaan tuntemattomasta syystä uuden hitaan johdannon, mutta loput teoksesta ovat Michael Haydnin.

## Aiheesta muualla

*The Danish Michael Haydn Project
Pikaluistelu talviolympialaisissa 1948

**[[Talviolympialaiset 1948|Talviolympialaisissa 1948]]** Sveitsin Sankt Moritzissa kilpailtiin **[[pikaluistelu]]ssa** neljällä eri matkalla. Kilpailut käytiin *Badrutts-Park*-jäästadionilla.

## Mitalistit
### 500 m







### 1 500 m







### 5 000 m







### [[Pikaluistelu talviolympialaisissa 1948 – miesten 10 000 m|10 000 m]]







## Lähteet
Fernando Sor

**Fernando Sor** (14. helmikuuta 1778 – 10. heinäkuuta 1839) oli espanjalainen säveltäjä ja kitaristi. Kotimaassaan Espanjassa myös "kitaran Beethoveniksi" kutsuttu Sor kuuluu ensimmäisiin säveltäjiin, joiden ansiosta kitaraa alettiin arvostaa konserttisoittimena.

## Elämäkerta
Melko varakkaaseen perheeseen syntynyt Sor polveutui pitkästä sukulinjasta ammattisotilaita ja alun perin hänen aikeenaan olikin jatkaa tätä perinnettä. Sor kuitenkin hylkäsi sotilasuran ja kiinnostui musiikista, kun hänen isänsä tutustutti hänet italialaiseen oopperaan. Sorin isä opetti hänelle myös kitaransoittoa, vaikka kitara ei siihen aikaan ollutkaan varsinaisesti konserttisoitin, vaan sitä saattoi kuulla lähinnä kapakoissa.

Sor opiskeli musiikkia luostarissa Montserrat-vuoren rinteillä ja sävelsi siellä myös ensimmäiset teoksensa kitaralle. Sor joutui kuitenkin lopettamaan opintonsa hänen isänsä kuoltua, sillä hänen äidillään ei ollut varaa kustantaa niitä.

Vuonna 1808, kun Napoleon Bonaparte hyökkäsi Espanjaan, Sor alkoi säveltää kitaralle kansallismielistä musiikkia, johon usein liittyi isänmaallisia sanoituksia. Kun Espanjan armeija kukistui, hän myöntyi kuitenkin hänelle tarjottuun hallinnolliseen virkaan uudessa hallituksessa. Vuonna 1813 Sor ja monet muut ranskalaisten kanssa veljeilleet taiteilijat ja aristokraatit lähtivät Espanjasta, kun ranskalaiset ajettiin pois maasta. Hän muutti Pariisiin, eikä enää koskaan palannut kotimaahansa.

Pariisissa Sor saavutti mainetta kaupungin taideyhteisössä sävellystensä ja kitaransoittotaitojensa ansiosta. Lopulta hän alkoi tehdä konserttikiertueita muualle Eurooppaan ja tuli kuuluisaksi ympäri Eurooppaa. Vuonna 1827 Sor asettui aloilleen ja päätti asua koko loppuelämänsä Pariisissa. Hänen sävellystyönsä jatkui varsin tuotteliaana.

Sorin viimeiseksi teokseksi jäi messu, jonka hän sävelsi vuonna 1837 kuolleelle tyttärelleen. Tyttären kuolema sai jo valmiiksi huonossa kunnossa olevan Sorin syvän masennuksen valtaan. Hän kuoli vuonna 1839 kieli- ja kurkkusyöpään.

## Lähteet

## Aiheesta muualla
*Kaikki Sorin sävellykset
Antonio Soler

**Antonio Francisco Javier José Soler Ramos** (3. joulukuuta 1729 – 20. joulukuuta 1783) oli espanjalainen säveltäjä.

## Elämä
Soler syntyi Kataloniassa vuonna 1729. Hän aloitti musiikin opiskelunsa opettelemalla soittamaan urkuja ja säveltämään. Kuuden vuoden iässä Soler pääsi laulamaan luostarin kuoroon. Vuonna 1746 hän pääsi urkuriksi Lleidan katedraaliin ja lisäksi hän tiettävästi työskenteli La Seu d'Urgelli katedralissa. 
 
## Musiikki
Soler sävelsi sonaatteja, konserttoja, kamarimusiikkia, messuja ja soolokappaleita uruille. 

## Lähteet

## Aiheesta muualla
*
Pikaluistelu talviolympialaisissa 1928

**[[Talviolympialaiset 1928|Talviolympialaisissa 1928]]** Sveitsin Sankt Moritzissa kilpailtiin **[[pikaluistelu]]ssa** kolmella eri matkalla. Kilpailut käytiin Badrutts-Park-jäästadionilla. Kaikki mitalit yhtä lukuun ottamatta menivät Suomeen tai Norjaan.

10&nbsp;000 metrin kilpailu jouduttiin perumaan jään mentyä huonoon kuntoon korkean ilman lämpötilan takia. Kilpailun lähtöhetkellä lämpötila oli jo lähes 20 astetta. Ensimmäisenä luistellut Irving Jaffee luisteli ajan 18.36,6. Kolmannessa parissa luistellut norjalainen silloinen maailmanennätysmies Armand Carlsen jäi lähes 21 minuuttia ja kun seuraavaa lähtöä oli kulunut kolme kierrosta, kilpailu päätettiin keskeyttää. Kisaa yritettiin siirtää seuraavalle päivälle, mutta suomalaiset ja norjalaiset olivat ehtineet varata liput aamujunalle, päätettiin se peruuttaa kokonaan. Kyseessä on ainoa kerta talviolympialaisten historiassa, kun kilpailu on jouduttu kokonaan perumaan.

## Mitalistit
### 500 m








### 1 500 m








### 5 000 m








## Lähteet
Antonio Soler (kirjailija)

**Antonio Soler** (s. 1956 Málagassa) on espanjalainen kirjailija. Hän on saanut romaaneistaan kotimaassaan useita palkintoja.

## Kirjoja
**Modelo de pasión* (1993) 
**Los héroes de la Frontera* (1995)
**Las bailarinas muertas* (1996)
**El nombre que ahora digo* (1999)
**El espiritista melancólico* (2001)
**El camino de los ingleses* (2004)
**El sueño del caimán* (2006)

## Palkinnot
* Premio Nadal romaanista *El camino de los ingleses* vuonna 2004

## Lähteet
Blokki

**Blokki** voi tarkoittaa seuraavia asioita:

* Blokki (nestejäähdytys)
* Väkipyörä, pylpyrä
* Valtio- tai puolueryhmittymä
* Lehtiö
* Meteorologista termiä Sulkukorkeapaine sanan meteorologinen slangi-ilmaisu
* Koripallossa sääntöjenmukainen koriinheiton torjunta (en)

## Lähteet